CELEX: 62007CA0095
Language: sl
Date: 2008-05-08 00:00:00
Title: Združeni zadevi C-95/07 in C-96/07: Sodba Sodišča (tretji senat) z dne 8. maja 2008 (predlog za sprejetje predhodne odločbe Commissione tributaria provinciale – Italija) – Ecotrade spa proti Agenzia Entrate Ufficio Genova 3 (Šesta direktiva DDV – Mehanizem obrnjene davčne obveznosti – Pravica do odbitka – Prekluzivni rok – Knjigovodska nepravilnost in nepravilnost obračuna, ki vpliva na transakcije, za katere velja mehanizem obrnjene davčne obveznosti)

21.6.2008   
            
            
               SL
            
            
               Uradni list Evropske unije
            
            
               C 158/6
            
         Sodba Sodišča (tretji senat) z dne 8. maja 2008 (predlog za sprejetje predhodne odločbe Commissione tributaria provinciale – Italija) – Ecotrade spa proti Agenzia Entrate Ufficio Genova 3
   (Združeni zadevi C-95/07 in C-96/07) (1)
   
   (Šesta direktiva DDV - Mehanizem obrnjene davčne obveznosti - Pravica do odbitka - Prekluzivni rok - Knjigovodska nepravilnost in nepravilnost obračuna, ki vpliva na transakcije, za katere velja mehanizem obrnjene davčne obveznosti)
   (2008/C 158/09)
   Jezik postopka: italijanščina
   Predložitveno sodišče
   Commissione tributaria provinciale
   Stranki v postopku v glavni stvari
   
      Tožeča stranka: Ecotrade spa
   
      Tožena stranka: Agenzia Entrate Ufficio Genova 3
   Predmet
   Predlog za sprejetje predhodne odločbe – Commissione tributaria provinciale – Razlaga členov 17, 18(1)(d), 21(1) in 22 Direktive 77/688/EGS: Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) – Pravica do odbitka vstopnega DDV-ja – Nacionalna določba, ki izvajanje pravice do odbitka pogojuje z upoštevanjem dvoletnega zastaralnega roka.
   Izrek
   
               1)
            
            
               Členi 17, 18(2) in (3) ter 21(1)(b) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero ne nasprotujejo nacionalni zakonodaji, ki določa prekluzijski rok za uveljavljanje pravice do odbitka kot je ta v zadevi v glavni stvari, če sta načeli enakovrednosti in učinkovitosti spoštovani. Načelo učinkovitosti ni kršeno zgolj zaradi dejstva, da ima davčna uprava za odmero neplačanega DDV na voljo rok, ki je daljši od roka, ki je dodeljen davčnim zavezancem za uveljavljanje njihove pravice do odbitka.
            
         
               2)
            
            
               Vendar člena 18(1)(d) in 22 Šeste direktive 77/388 nasprotujeta praksi spremembe obračunov in odmere davka na dodano vrednost, ki nespoštovanje obveznosti, ki po eni strani izhajajo iz formalnosti, ki jih določa nacionalna zakonodaja ob uporabi člena 18(1)(d) in po drugi strani knjigovodskih obveznosti in obveznosti obračuna, ki izhajajo iz členov 22(2) in (4), kot je ta v zadevah v glavni stvari, kaznuje z zavrnitvijo pravice do odbitka v primeru uporabe mehanizma obrnjene davčne obveznosti.
            
         
      (1)  UL C 117, 26.5.2007.